CELEX: 62008CN0577
Language: hu
Date: 2008-12-29 00:00:00
Title: C-577/08. sz. ügy: Az Arbeidshof te Antwerpen, Afdeling Hasselt (Belgium) által 2008. december 29-én benyújtott előzetes döntéshozatal iránti kérelem – Rijksdienst voor pensioenen kontra E. Brouwer

7.3.2009   
            
            
               HU
            
            
               Az Európai Unió Hivatalos Lapja
            
            
               C 55/16
            
         Az Arbeidshof te Antwerpen, Afdeling Hasselt (Belgium) által 2008. december 29-én benyújtott előzetes döntéshozatal iránti kérelem – Rijksdienst voor pensioenen kontra E. Brouwer
   (C-577/08. sz. ügy)
   (2009/C 55/25)
   Az eljárás nyelve: holland
   A kérdést előterjesztő bíróság
   Arbeidshof te Antwerpen, Afdeling Hasselt
   Az alapeljárás felei
   
      Felperes: Rijksdienst voor pensioenen
   
      Alperes: E. Brouwer
   Az előzetes döntéshozatalra előterjesztett kérdés
   Összeegyeztethetőek-e a férfiak és a nők közötti egyenlő bánásmód elvének a szociális biztonság területén történő fokozatos megvalósításáról szóló, 1978. december 19-i 79/7/EGK irányelv (1) 4. cikkének (1) bekezdésével a munkavállalók öregségi és túlélő hozzátartozói nyugdíjrendszerének általános szabályozásáról szóló, 1967. december 21-i belga királyi rendelet 25. cikkének végrehajtására 1969. december 1-jén, 1970. június 18-án, 1971. június 8-án, 1972. szeptember 14-én, 1973. július 31-én, 1974. július 12-én, 1975. február 13-án, 1975. november 28-án, 1976. november 26-án, 1977. szeptember 26-án, 1978. július 31-én, 1979. augusztus 31-én, 1980. december 2-án, 1982. január 13-án, 1983. március 14-én, 1984. január 11-én, 1984. november 30-án, 1986. január 24-én, 1986. december 30-án, 1988. január 6-án, 1988. december 2-án, 1989. november 30-án, 1990. december 10-én, 1993. június 1-jén, 1993. december 8-án, 1994. december 19-én és 1995. október 10-én hozott királyi rendeletek, amelyekkel az öregségi nyugdíj számításához a női határmenti ingázók tekintetében alacsonyabb fiktív és/vagy átalány napibéreket állapítottak meg, mint a férfi határmenti ingázók tekintetében?
   
      (1)  A Tanács irányelve (1978. december 19.) a férfiak és a nők közötti egyenlő bánásmód elvének a szociális biztonság területén történő fokozatos megvalósításáról (HL L 6., 24. o.; magyar nyelvű különkiadás 5. fejezet, 1. kötet, 215. o.).